4. ΠΡΟΕΔΡΙΚΟΝ ΔΙΑΤΑΓΜΑ της 26 Ιαν./2 Φεβρ. (αναδημ. 16 Μαρτ.)  1932 Περί διοικήσεως και διαχειρίσεως των Ιερών Μονών Σάμου. Έχοντες υπ' όψει το άρθρον μόνον του Νόμ. 5185 «περί διοικήσεως και διαχειρίσεως της εν Σάμω Μοναστηριακής περιουσίας» προτάσει του επί της Παιδείας και Θρησκευμάτων Υπουργού, απεφασίσαμεν και διατάσσομεν. Άρθρ.1.-Η Διοίκησις και Διαχείρισις των Ιερών Μονών Σάμου παραμένει εις την «Επιτροπήν επί των Ιερών Μονών», μετονομαζομένην εις Τοπικόν Συμβούλιον Ο.Δ. Ε.Π. Σάμου, όπερ αποτελείται εκ των εξής επτά μελών: 1) Εκ του Μητροπολίτου Σάμου και Ικαρίας, ως Προέδρου. 2)Εκ του Οικονομικού Εφόρου της έδρας της Μητροπόλεως. 3)Εκ του Διευθυντού του εν τη έδρα της Μητροπόλεως Υποκαταστήματος της Εθνικής Τραπέζης της Ελλάδος. 4)Εκ 4 μελών προτεινομένων υπό του Νομάρχου και διοριζομένων υπό του Υπουργού Παιδείας και Θρησκευμάτων. Το Τοπικόν Συμβούλιον Σάμου ευρίσκεται εν απαρτία παρισταμένων πέντε εκ των μελών του, εξ ων απαραιτήτως ο Πρόεδρος ή ο Αντιπρόεδρος, αι δ’ αποφάσεις λαμβάνονται δια συμφώνου ψήφου τεσσάρων τουλάχιστον μελών. Τα μέλη του Τοπικού Συμβουλίου εκλέγουσι μεταξύ των τον Αντιπρόεδρον, δια μίαν διετίαν, όστις, κωλυομένου του Προέδρου, προεδρεύει των συνεδριών. Το Συμβούλιον καλείται εις συνεδρίαν υπό του Προέδρου, τούτου δε απουσιάζοντος υπό του Αντιπροέδρου, εκτάκτως δε συνέρχεται τη αιτήσει τριών εκ των μελών του. Εις τους εκ των μελών του Συμβουλίου Οικονομικόν Έφορον και Διευθυντήν του Υποκαταστήματος Εθνικής Τραπέζης παρέχεται αποζημίωσις δραχ. 100 κατά συνεδρίασιν μη δυναμένη να υπερβή τας δραχ. 400 κατά μήνα, εις βάρος της περιουσίας των Μονών. Το ποσόν της αποζημιώσεως συνυπολογίζεται ως ανειλημμένη υποχρέωσις εις τα εν τη κατά το επόμενον άρθρον υπουργική πράξει αναγραφησόμενα κονδύλια. Άρθρ.2.-Δια πράξεως του Υπουργού Παιδείας και Θρησκευμάτων καθορισθήσονται αι οργανικαί θέσεις και τα προσόντα των παρά τω Τοπικώ Συμβουλίω Ο.Δ.Ε.Π. Σάμου δια την διενέργειαν της υπηρεσίας απαιτουμένων υπαλλήλων, ως και η αντιστοιχία των βαθμών και η μηνιαία αυτών αποζημίωσις. Ωσαύτως δια πράξεως του Υπουργού Παιδείας και Θρησκευμάτων μετά πρότασιν του Τοπικού Συμβουλίου καθορισθήσονται εν λεπτομερεία αι υποχρεώσεις του Τοπικού Συμβουλίου Ο.Δ.Ε.Π. Σάμου έναντι των τοπικών αναγκών και οργανισμών συμφώνως προς τας μέχρι τούδε κατά την κειμένην νομοθεσίαν, υποχρεώσεις της Επιτροπής των Μονών, αι δε μετά την αφαίρεσιν των υποχρεώσεων τούτων απομένουσαι πρόσοδοι της περιουσίας περιέρχονται εις τον Ο.Δ.Ε.Π. Σελ.  151 161-145 Μοναστηριακή Περιουσία Σάμου 33.Γ.β.1-4 Άρθρ.3.-Πλην των ανωτέρω διατάξεων ισχύουσι και δια τας Μονάς Σάμου και την διοίκησιν και διάθεσιν των απομενουσών προσόδων της περιουσίας άπασαι αι διατάξεις του Διατάγματος της 14 Σεπτ. 1931 «περί κωδικοποιήσεως των περί διοικήσεως και διαχειρίσεως της Εκκλησιαστικής περιουσίας και περί συγχωνεύσεως των μικρών Μονών ισχυουσών διατάξεων». Άρθρ.4.-Εις τον αυτόν επί της Παιδείας και των Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 